section_heading: Multimedija i igre
paragraph_text: Xbox 360 donosi podršku za DVD filmove, a s tvrdim diskom otvaraju se mnoge nove mogućnosti kao skidanje digitalnih i demoverzija igara te njihov dodatni sadržaj. Sve igre za Xbox 360 konzolu moraju obavezno biti HD razlučivosti (minimalno 720p). Trenutačno je za konzolu dostupno 1222 igara, od kojih je najprodavanija Kinect Adventures koja je prodana u 24 milijuna primjeraka. Sve igre dolaze na dvoslojnim DVD diskovima. Nakon što je HD-DVD izgubio bitku za prevladavajući medij visoke rezolucije od Blue-ray diska dodatni HD-DVD pogon se više ne proizvodi, a nakon toga se prodavao tek u rijetkim dućanima po cijeni od 99$.